איז'ו ליבוביץ'

יצחק (איז'ו) ליבוביץ' (נולד ב-2 ביוני 1964) הוא שחקן, במאי תיאטרון, מחזאי וסופר ישראלי.

ביוגרפיה
נולד ברומניה, כשהיה בן שנה עלה עם משפחתו לישראל והם התיישבו בקריית ביאליק. בצה"ל שירת בתחילה בלהקה צבאית, אך כשראה שהוא לא נהנה ביקש לעבור להיות מחסנאי של הלהקה. בשנת 1986 סיים 3 שנות לימודי משחק בסטודיו למשחק ניסן נתיב בתל אביב לצד קרן מור ויוסף אל דרור. לאחר מכן ייסד תיאטרון פרטי לילדים ולנוער בשם "התעוררות", בו העלה 8 הצגות אותם כתב, ביים והשתתף בהן. בין השאר, שיחק בתיאטרון בית ליסין ותיאטרון אורנה פורת לילדים ונוער.

ב-1994 כתב וביים את ההצגה "אני פה בגלל אשתי" - קומדיה על חיי נישואין שעלתה 1,600 פעם (בהפקה האחרונה שעלתה בין השנים 2004–2012 שיחקו בין השאר ניקי גולדשטיין, שרון חזיז, הילה סורג'ון, חן שילוני ואלין לוי). ב-1997 כתב וביים את ההצגה "לשחרר את שווילי" שהופקה על ידי יוכלמן - אשר הפקות והתיאטרון העממי. לתיאטרון השעה הישראלי כתב וביים את ההצגות: "החב'רה הטובעים" על נער המכור לאלכוהול - בהשתתפות ניר שעיבי ועודד מנסטר; את ההצגה "לי זה לא יקרה" על שני נשאי איידס; ואת ההצגה "די לסמים" המספרת את סיפורם של נערים מבית טוב המתנסים בעישון סמים ובהשפעתם על בחינות הבגרות והגיוס לצה"ל; ב-2010 עלתה ההצגה "הבית שאני אוהב" שכתב ליבוביץ' בבימויו של רזי אמיתי.

שיחק בהצגות: ב-1987 שיחק לצד אילנה בן אוזיליו בהצגה "כמעט נוגעים" שכתב וביים רועי יבין. ב-1988 שיחק בהצגה "לונה פארק" בפסטיבל עכו. ב-1998 השתתף לצד יוסף אל דרור בהצגה "שחור היה הלילה" שכתב וביים מיכאל גורביץ'. השתתף בהצגה שכתבה חגית רכבי "שמוליק של זוהרה", בהצגה "תרנגול כפרות" ועוד.

לאחר החזרה בתשובה
למד בישיבת הליכות שלמה של הרב מרדכי אוירבך - רב קהילת אביר יעקב בתל אביב.

גם לאחר חזרתו בתשובה ממשיך ליבוביץ' לכתוב ולביים בתיאטרון.

ב-2010 כתב וביים את ההצגה "תוציאו את השטיח מהבית" - קומדיה למבוגרים על חיי נישואין שהועלתה בתיאטרון עמוקה. בהצגה זו גם גילם את דוד (לסירוגין עם אושרי מימון). ב-2011 כתב, ביים ושיחק בהצגה "הכל כאילו" לצד מתי סרי וניר שעיבי שהועלתה בתיאטרון בזמן. ב-2011 כתב וביים את ההצגה "תעשה לי לייק" שהועלתה בתיאטרון בזמן. ב-2011 הוציא אלבום מוזיקה בשם "דבר איתו".

ב-2012 כתב את ההצגה הקומית "ככה זה לא תשובה" אותה גם ביים לצד גולן אזולאי. ההצגה מספרת על בני זוג הנמצאים במשבר נישואין עקב חזרתו בתשובה של הבעל. בהצגה שיחקו גולן אזולאי, גלעד פרלמן, חיים זנאתי ויניב נחמיאס.

כמו כן באותה שנה פרסם את ספרו "האור הגנוב" המספר בגוף ראשון את סיפורו של אבי ניימן, צעיר חילוני שנסע לאומן על מנת לגנוב כסף מתיקים של חסידי ברסלב, ותוך כדי שהייתו שם בימי ראש השנה הוא שומע את סיפורי התקרבותם של אנשים רבים לרבי נחמן מברסלב ולשיטתו. הספר הופץ בכ-40,000 עותקים.

ב-2016 כתב ביים ועיבד את המחזמר "האוצר מתחת לגשר" בהשתתפות אסף אשתר, עודד מנסטר, טוביה רוזנפלד, דן סודרי, ודוד צנגר.

ב-2024 שיחק בתפקיד משני בסדרה הקומית "שנות ה-90" בתפקיד אברום שיפוצניק חב"דניק שבתו חמוטל מתארסת לציון קורקוס (אוראל צברי).

 פילמוגרפיה נבחרת 
 תיאטרון
שנה שםתפקיד1994אני פה בגלל אשתייוצר, במאי1997לשחרר את שווילילי זה לא יקרהדי לסמים1998שחור היה הלילהשחקןשמוליק של זוהרהתרנגול כפרות2010הבית שאני אוהביוצרתוציאו את השטיח מהביתיוצר, במאי, שחקן2011הכל כאילויוצר, במאיתעשה לי לייקהחב'רה הטובעים2012ככה זה לא תשובההאוצר מתחת לגשר

 קולנוע חרדי 
שנה שםתפקיד בימוי2004בטיפול נמרץ עם דוד החקיין 4שחקןאיז'ו ליבוביץ2005שבוע בלי אמאשחקן ראשי, במאי, תסריטאיאיז'ו ליבוביץ'הפנימיה2007מזימה בחצר הבאבאשחקןגל דיסקמזימה בחצר הבאבא 2

 טלוויזיה 
שנה שםתפקיד בימוי2024שנות ה-90שחקןיריב הורביץ, שלום אסייג

דיסקוגרפיה
 דבר איתו (2011)

ספרים
 האור הגנוב (2012)

קישורים חיצוניים


 דוד בן יהודה, "צא החוצה!" וכך התחילה הקריירה, ריאיון עם איזו ליבוביץ באתר "ברסלב ישראל"
 הגר דוויג'י, האור הגנוב ושאלת המיליון, ביקורת על ספרו של ליבוביץ "האור הגנוב" באתר "ברסלב ישראל"




 ישראל גרוס / בקהילה, המחזאי והבמאי יצחק (איז'ו) ליבוביץ' מבעיר ניצוצות על במת התיאטרון, באתר "הידברות", 1 בפברואר 2015

הערות שוליים

קטגוריה:שחקני תיאטרון ישראלים
קטגוריה:במאי תיאטרון ישראלים
קטגוריה:בוגרי הסטודיו למשחק ניסן נתיב
קטגוריה:חרדים ישראלים
קטגוריה:חסידי ברסלב
קטגוריה:זמרים ישראלים
קטגוריה:מחזאים ישראלים
קטגוריה:חברי להקות צבאיות ישראליות
קטגוריה:אמנים ישראלים שחזרו בתשובה
קטגוריה:שחקני קולנוע חרדי
קטגוריה:ישראלים ילידי רומניה
קטגוריה:ישראלים שנולדו ב-1964